Goreyê selahîyetdaranê cayîyî, teqayîş cayo ke eqalîyetê Şîa zaf ê de qewemîya. No wareyê merkezê xeylî reyan bi hêrişê grubê ke sey “Cîhatger”yenê  namekerdene beno hedef.
Ame zanayene ke hêriş de tewr kêmî 16 kesî merdî, 30 kesî zî bî birîndar. Zafane kesanê ke cuya xo vîndî kerda, cimatê Hazarayî yê Şîa ra yê.
Goreyê zanayîşê ke ajansê xeberan ê Reutersî dayê, bomba kerda mîyanê ciwalanê kartolan.
Verê menga Adare trêna ke Kettayî Rawalpîndîyî ra girê dana de bombayêk amebî teqnayene û xeylî kesan cuya xo vîndî kerdibî.
